FAQ:About Audacity/el



> Επόμενο: Συχνές ερωτήσεις: Εγκατάσταση και πρόσθετα

|< Ευρετήριο συχνών ερωτήσεων

Είναι το Audacity πραγματικά ελεύθερο; Γιατί;
Ναι, το Audacity είναι ένα πραγματικά ελεύθερο και ανοιχτού κώδικα λογισμικό. Είστε ελεύθεροι να το χρησιμοποιήσετε για κάθε προσωπικό, εμπορικό, ή εκπαιδευτικό σκοπό, και να το εγκαταστήσετε σε όσους διαφορετικούς υπολογιστές επιθυμείτε. Είστε, επίσης, ελεύθεροι να το δώσετε, να το πουλήσετε, ή να το τροποποιήσετε, σύμφωνα με τους όρους της άδειας GNU General Public License.

Οι δημιουργοί του Audacity αποφάσισαν να το δημοσιεύσουν κάτω από την άδεια GPL για πολλούς λόγους. Κάποιοι από εμάς το κάνουμε απο γενναιοδωρία. Κάποιοι άλλοι για ηθικούς λόγους, γιατί πιστεύουμε ότι όλα τα λογισμικά πρέπει να είναι ελεύθερα. Άλλοι από εμάς πιστεύουμε ότι υπάρχει χώρος τόσο για ελεύθερα, όσο και για κλειστα λογισμικά.

Ένας λόγος που το Audacity είναι ελεύθερο είναι ώστε να γίνει πιο δημοφιλές και χρήσιμο. Ένας άλλος λόγος είναι για την ενθάρρυνση της συνεργασίας. Λόγω της ελεύθερης άδειας του Audacity, δεκάδες άνθρωποι από όλο τον κόσμο έχουν συνεισφέρει με κώδικα, διορθώσεις σφαλμάτων, συγγραφή τεκμηρίωσης, και γραφικά.

Δεχόμαστε δωρεές για την υποστήριξη της ανάπτυξης του Audacity.

επιστροφή στην κορυφή

Μήπως το Audacity περιέχει κατασκοπευτικά, κακόβουλα ή διαφημιστικά λογισμικά;
Όχι, αν κατεβάσετε το Audacity από την ιστοσελίδα μας http://web.audacityteam.org. Παρακαλούμε δείτε και τους ελέγχους που έγιναν στο Audacity από ανεξάρτητους τρίτους, επισκέπτοντας την σελίδα αναζήτησης του virustotal.com, πληκτρολογώντας "audacity" (χωρίς τα εισαγωγικά "") στο πεδίο αναζήτησης και κλικάροντας το κουμπί "Search it!". Επισκευθείτε και το siteadvisor.com για να δείτε την αναφορα για το http://web.audacityteam.org.

Το Audacity είναι για πάντα πλήρως ελεύθερο και ανοιχτού κώδικα. Αναπτύσσεται από μια μη κερδοσκοπική ομάδα εθελοντών, και ο πηγαίος κώδικας είναι διαθέσιμος για τον καθένα να τον μελετήσει ή να τον χρησιμοποιήσει.

Παρ' όλα αυτά, κάποιες φορές τα λογισμικά προστασίας από ιούς αναφέρουν λανθασμένα το πρόγραμμα εγκατάστασης του Audacity των Windows (.exe) ως επικίνδυνο. Αυτό συμβαίνει γιατί το Audacity χρησιμοποιεί ένα συμπιεσμένο πρόγραμμα εγκατάστασης. Άλλα προγράμματα προστασίας από ιούς δεν επιτρέπουν την εγκατάσταση να την τρέξετε από κάποιο προσωρινό χώρο. Δοκιμάστε να κατεβάσετε το πρόγραμμα εγκατάστασης στην επιφάνεια εργασίας σας και τρέξτε το από εκεί. Αν ανησυχείτε για την ασφάλεια του προγράμματος εγκατάστασης, παρακαλούμε κατεβάστε την έκδοση του Audacity σε zip και ελέγξτε την για ιούς. Παρακαλούμε αναφέρετε στον προμηθευτή του λογισμικού ασφαλείας σας τις λάθος ειδοποίησεις για το Audacity, ώστε να το ενημερώσει.

Επίσης, οι νέες εκδόσεις του Internet Explorer (IE) περιέχουν το φίλτρο Smartscreen, το οποίο μπορεί να παραπονεθεί ότι το Audacity δεν είναι στις ευρέως γνωστές εφαρμογές και να σας ζητήσει να επιβεβαιώσετε την λήψη του. Αυτή η προειδοποίηση είναι φυσιολογική και θα συμβεί μόνο(μπορεί και καθόλου) με μια νέα έκδοση του Audacity. Η προειδοποίηση αυτή εμφανίζεται γιατί(εκτός από το να ελέγχεται μια λίστα από γνωστά κακόβουλα λογισμικά), ο IE ελέγχει και μια βάση δεδομένων της Microsoft με αρχεία που είναι γνωστά και κατεβάζονται από πολλούς χρήστες του Internet Explorer. Για περισσότερες πληροφορίες, δείτε εδώ: SmartScreen FAQ.

επιστροφή στην κορυφή

Μπορώ να διανέμω αντίγραφα του Audacity;
Μπορείτε να αναδιανέμετε το Audacity κάτω από την άδεια GNU General Public License, η οποία σας επιτρέπει να το τροποποιήσετε, να το αντιγράψετε ή να το πουλήσετε, εφόσον διατηρήσετε την ίδια άδεια και o πηγαίος κώδικάς του είναι διαθέσιμος. Ζητάμε από τους προμηθευτές να δώσουν τα εύσημα στο Audacity, να προσθέσουν κάτι επιπλέον στο προϊόν τους(όπως να συμπεριλάβουν βίντεο εκμάθησης ή δείγματα ήχων με ανοιχτή άδεια), και να προσφέρουν τεχνική υποστήριξη στους πελάτες τους. Δείτε το Advice for Vendors για περισσότερες πληροφορίες.

επιστροφή στην κορυφή

Κάποιος πουλάει το Audacity στο eBay. Είναι νόμιμο;
Είναι νόμιμη η πώληση του Audacity, αρκεί ο πωλητής να κάνει διαθέσιμο το πρόγραμμα και τον πηγαίο κώδικα κάτω από την άδεια GNU General Public License (GPL). Αν ο πωλητής τροποποιήσει το Audacity, το εμπορικό σήμα μας απαιτεί να ονομάστει το πρόγραμμα κάπως διαφορετικά από το Audacity. Δείτε την σελίδα Άδεια και συμβουλές για διανομείς και μεταπωλητές για περισσότερες πληροφορίες.

Κάποιοι πουλάνε το Audacity με διαφορετικό όνομα, χωρίς όμως να το τροποποιήσουν, ή δεν δίνουν κανένα σύνδεσμο ή έυσημα σε εμάς - αυτό είναι δύσκολο να αποφευχθεί κάτω από την τωρινή άδεια GPL. Αν αγοράσατε ένα προϊόν και αργότερα μάθατε ότι είναι το Audacity, σας προτρέπουμε να ζητήσετε πίσω τα χρήματά σας ή να υποβάλλετε μια καταγγελία, αν πιστεύετε ότι δεν είχατε μια δίκαιη συναλλαγή. Δείτε το "Μπορώ να διανέμω αντίγραφα του Audacity;" για να καταλάβετε τι περιμένουμε από τους πωλητές του Audacity.

Αν ανησυχείτε ότι το Audacity (τροποποιημένο ή μη) πουλιέται χωρίς την άδεια GPL, ή δίχως να παρέχεται ο πηγαίος κώδικάς του, παρακαλούμε στείλτε μας [mailto:abuse@audacityteam.org e-mail].

Αν θέλετε να παραλάβετε το Audacity σε CD: Ελεύθερες λήψεις ISO εικόνων και φτηνά CD που περιέχουν το Audacity μαζί με άλλα ανοιχτού κώδικα λογισμικά προσφέρονται από προμηθευτές μέσω ταχυδρομείου στη σελίδα μας Παραλάβετε το Audacity σε CD.

επιστροφή στην κορυφή

Ένα αποτέλεσμα αναζήτησης με παραπλάνησε και πλήρωσα για την λήψη του Audacity. Τι μπορώ να κάνω;
Όταν αναζητάτε για το Audacity στο ίντερνετ, θα δείτε συχνά "αποτελέσματα διαφημίσεων", τα οποία σας συνδέουν με εταιρίες που πουλάνε το Audacity(ή το δικαίωμα για να έχετε πρόσβαση σε αυτό). Για παράδειγμα, μπορεί να προσφέρεται μια "ελεύθερη" λήψη, αλλά τα "μικρά γράμματα" να σας δεσμεύουν σε μια συνδρομή επί πληρωμή για να αγοράζετε λογισμικά ή υπηρεσίες κάθε μήνα. Διαφορετίκά, μπορεί η εταιρία να σας εγγυάται την παροχή της "πιο καινούργιας έκδοσης" όταν αυτή βγει, ή μερικές φορές μπορεί να είναι όντως "ελεύθερη", αλλά περιέχει κατασκοπευτικά λογισμικά ή ιούς.

Σας προτείνουμε να αποφεύγετε αυτές τις διαφημίσεις και να κατεβάζετε το Audacity μόνο από το http://web.audacityteam.org/.

Αν η διαφήμιση παρέχεται από την Google και δεν συμμορφώνεται με τους όρους που αυτή θέτει, μπορείτε να παραπονεθείτε στην Google εδώ. Το "Audacity" είναι ένα εμπορικό σήμα στις ΗΠΑ, και έτσι αναγνωρίζεται και από την Google. Αν δείτε διαφημίσεις στο Google.com που συμπεριλαμβάνουν την λέξη "Audacity" στην διαφήμιση ή στο κείμενο του συνδέσμου, μπορείτε να το αναφέρετε στην Google. Μπορείτε, επίσης, να παραπονεθείτε στην Google αν η διαφήμιση δεν "παρουσιάζει με ακρίβεια το προϊόν ή την υπηρεσία". Παρακαλούμε να ενημερώνετε την Google για τον λόγο που η διαφήμιση δεν είναι μια ακριβής παρουσίαση.

Αν πληρώσατε με πιστωτική κάρτα λόγω μιας παραπλανητικής διαφήμισης, μπορεί να γίνεται να εκκινήσετε μια αντιστροφή της χρέωσης από την εταιρία της πιστωτικής σας κάρτας. Θα πρέπει να δείξετε ότι η διαφήμιση και η ιστοσελίδα που επισκεφθήκατε ήταν παραπλανητική. Γενικά θα ήταν καλό να προσπαθήσετε πρώτα να συννενοηθείτε με τον πωλητή για μια επιστροφή των χρημάτων σας, αλλά συχνά είναι πολύ δύσκολο να επικοινωνήσετε μαζί τους και υπάρχει προθεσμία μόνο μερικών ημερών για να ζητήσετε επιστροφή χρημάτων.

επιστροφή στην κορυφή

Το Audacity δεν εμφανίζεται στην αναμενόμενη ή επιθυμητη γλώσσα. Μπορώ να το αλλάξω αυτό;
Το Audacity μπορεί να εμφανιστεί σε πολλές γλώσσες, πέραν της αγγλικής. Η γλώσσα που χρησιμοποιεί το Audacity στην πρώτη εκκίνησή του καθορίζεται από την γλώσσα που χρησιμοποιεί το λειτουργικό σας σύστημα. Σημειώστε ότι στα Windows, η γλώσσα που επιλέγετε κατά την εγκατάσταση, επηρεάζει μόνο την γλώσσα του πρόγραμματος εγκατάστασης, και όχι τη γλώσσα που θα λειτουργήσει το Audacity.

Αν μπορείτε να διαβάσετε την τρέχουσα γλώσσα του Audacity, είναι έυκολο να αλλάξετε σε διαφορετική γλώσσα. Ανοίξτε τις, μετά επιλέξτε από την λίστα στα αριστερά. Τώρα επιλέξτε την γλώσσα που επιθυμείτε από το πεδίο "Language" και κάντε κλικ στο OK. Το περίσσότερο μέρος του Audacity θα αλλάξει γλώσσα αμέσως, εκτός μερικών τμημάτων που θα αλλάξουν την επόμενη φορά που θα επανεκκινήσετε το Audacity.

Αν το Audacity χρησιμοποιεί μια άγνωστη σε σας γλώσσα, μπορείτε να περιηγηθείτε στα μενού μέσω των παρακάτω βημάτων για την αλλαγή της γλώσσας: Εναλλακτικά, μπορείτε να κλείσετε το Audacity και να επεξεργαστείτε το αρχείο audacity.cfg που περιέχει τις προτιμήσεις. Για να αλλάξετε την γλώσσα μέσω του αρχείου .cfg, αλλάξτε την γραμμή κάτω από το [Locale] στην επιθυμητή σας γλώσσα χρησιμοποιώντας τον κατάλληλο κωδικό που αποτελείται από δύο γράμματα. Για παράδειγμα, το "Language=en" (χωρίς τα εισαγωγικά) θέτει την αγγλική γλώσσα, το "Language=el" θέτει τα ελληνικά.
 * 1) Επιλέξτε το δεύτερο μενού από αριστερά, στο πάνω αριστερά μέρος της οθόνης του Audacity (σε Mac, επιλέξτε το πρώτο μενού από τα αριστερά)
 * 2) Επιλέξτε την τελευταία κάτω κάτω επιλογή του μενού, η οποία ανοίγει τις Προτιμήσεις (σε Mac, επιλέξτε την δεύτερη επιλογή από πάνω)
 * 3) Στην λίστα από τα αριστερά στο παράθυρο των προτιμήσεων, επιλέξτε το πέμπτο μενού από πάνω
 * 4) Στα δεξιά της οθόνης, πατήστε στο πεδίο που περιέχει μια λίστα με όλες τις γλώσσες που διατίθενται
 * 5) Επιλέξτε την γλώσσα που επιθυμείτε και πατήστε "Enter" στο πληκτρολόγιό σας.
 * 6) Επανεκκινήστε το Audacity για να ολοκληρωθεί πλήρως η αλλαγή της γλώσσας και να γίνει η επαναδιάταξη του μενού των εφέ με αλφαβητική σειρά.

επιστροφή στην κορυφή.

Θα υπάρξει έκδοση του Audacity για iPod, iPad, έξυπνα κινητά και ταμπλέτες;
Οι τωρινές εκδόσεις του Audacity δουλεύουν με ασυμπίεστα ακουστικά σήματα για να μπορεί να γίνει υψηλής ποιότητας επεξεργασία από τη μεγάλη γκάμμα των εφέ που παρέχονται. Αυτό χρειάζεται μεγαλύτερη επεξεργαστική δύναμη και περισσότερο χώρο στον δίσκο από όσο έχουν οι περισσότερες φορητές συσκευές. Επίσης, η βιβλιοθήκη της διεπαφής wxWidgets που χρησιμοποιούμε δεν υποστηρίζει πλήρως τα φορητά λειτουργικά συστήματα και τις μικρές αναλύσεις οθόνης.

Επιπλέον, θα χρειαστεί σημαντική επανεγγραφή του κώδικα του Audacity και της διεπαφής του, ώστε να δουλέψει σε φορητές συσκευές αναπαραγωγής όπως το iPod, σε έξυπνα κινητά όπως το iPhone, σε υπολογιστές tablet όπως το iPad ή σε κάθε Nexus συσκευή που τρέχει Android. Ωστόσο, το Audacity κατά κανόνα υποστηρίζει tablet PC που τρέχουν Windows XP (συμπεριλαμβανομένης της Windows XP Tablet PC Edition), Vista, Windows 7 ή Windows 8 (συμπεριλαμβανομένου του Microsoft's "Surface with Windows 8 Pro" tablet). To Audacity δεν θα λειτουργήσει σε λειτουργικό σύστημα Windows RT το οποίο έρχεται μαζί με συσκευές που έχουν αρχιτεκτονική ARM (όπως το Surface with Windows RT tablet της Microsoft).

Υπάρχουν πολλές διαθέσιμες εναλλακτικές επιλογές για ελαφριά ηχογράφηση και επεξεργασία σε φορητές πλατφόρμες:
 * σε Android: TapeMachine Recorder
 * σε iPhone, iPod Touch και iPad:
 * VC Audio Pro
 * Hokusai
 * iSaidWhat?!
 * σε Symbian: Mixx Mobile
 * σε Windows Mobile: WavePad for CE (ελεύθερο).

επιστροφή στην κορυφή

Πόσο προσιτό είναι το Audacity σε άτομα με κινητικά προβλήματα ή προβλήματα όρασης;
Το Audacity έχει πολυάριθμες συντομεύσεις πληκτρολογίου τις οποίες μπορείτε να προσαρμόσετε στις προτιμήσεις πληκτρολογίου. Τις περισσότερες λειτουργίες του Audacity μπορείτε να τις χρησιμοποιήσετε πλήρως ή μερικώς χωρίς ποντίκι, με άριστη περιήγηση μέσω πληκτρολογίου στην επιλογή. Μερικά χαρακτηριστικά δεν έχουν προς το παρόν εναλλακτική στο πληκτρολόγιο, ειδικά η χάραξη ορίων, τα κομμάτια χρόνου και τα εργαλεία της γραμμής εργαλείων, εκτός του εργαλείου επιλογής.

Το Audacity λειτουργεί καλά με τα περισσότερα προγράμματα αναγνωστών οθόνης για Windows (συμπεριλαμβανομένων των Jaws, Window-Eyes καιNVDA) και με το VoiceOverα για Mac. Παρ' όλα αυτά, μερικές λειτουργίες, ειδικά τα κομμάτια σημειώσεων και η γραμμή μετρήσεων δεν διαβάζονται. Η υποστήριξη για αναγνώστες οθόνης στα linux πρέπει να βελτιωθεί.

Για περισσότερες πληροφορίες, δείτε την προβασιμότητα. Υπάρχουν χρήσιμοι σύνδεμοι για ελεύθερους αναγνώστες οθόνης και πόρους υποστήριξης για τους τυφλούς στη σελίδα του Wiki μας Audacity for blind users.

επιστροφή στην κορυφή

Τι λειτουργίες περιλαμβάνει το Audacity για μεταγραφή και αναγνώριση ομιλίας;
Το Audacity δεν είναι λογισμικό που ειδικεύεται σε μεταγραφή ή αναγώριση ομιλίας, αλλά έχει κάποια χρήσιμα εργαλεία για όσους θέλουν να μεταγράψουν ομιλία με το χέρι.
 * Μπορείτε να χρησιμοποιήσετε τη γραμμή μεταγραφής για να αναπαράγετε το ακουστικό σήμα σε πιο αργή ταχύτητα(χαμηλώνοντας συγχρόνως και το τονικό ύψος).
 * Μπορείτε να προσθέσετε σημειώσεις στη θέση αναπαραγωγής χρησιμοποιώντας (ή  σε Mac) και μετά να πληκτρολογήσετε μέσα στη σημειώση. Χρησιμοποιήστε  για να γίνει εξαγωγή ενός αρχείου κειμένου που περιέχει τακτοποιημένα το κείμενο και την θέση του ακουστικού σήματος της κάθε σημείωσης.
 * Το Audacity έχει πολλές άλλες ρυθμιζόμενες συντομεύσεις πληκτρολογίου που μπορούν να χρησιμοποιηθούν για να ελέγξετε την αναπαραγωγή και την επεξεργασία. Όμως, δεν υπάρχει ακόμα λειτουργία για καθολικές συντομεύσεις οι οποίες λειτουργούν ακόμα κι αν βρίσκεστε σε παράθυρο άλλου προγράμματος. Γίνεται, επίσης, να χρησιμοποιηθούν και κάποιες κινήσεις ποντικιού (δεν είναι ακόμα ρυθμιζόμενες).

Πεντάλ ποδιών: Το Audacity δεν υποστηρίζει από μόνο του πεντάλ ποδιών, αλλά αν μπορέσετε να εγκαταστήσετε κάποιον κατάλληλο οδηγό, ώστε το πεντάλ να επιστρέφει κλικ του ποντικιού ή κουμπιά του πληκτρολογίου, το Audacity θα μπορεί να ελεγχθεί από αυτά. Ζητήστε βοήθεια από τον κατασκευαστή του πεντάλ ή μπορεί κάποια πεντάλ (για παράδειγμα, τα Vpedal ή τα X-keys) να έρχονται με λογισμικό για να αντιστοιχίσετε τα κουμπιά του πεντάλ με συγκεκριμένα κουμπιά πληκτρολογίου και κλικ ποντικιού. Εναλλακτικά, αν το πεντάλ σας αναγνωρίζεται από τον υπολογιστή σας ως ελεγκτής παιχνιδιών ή συσκευή διασύνδεσης, μπορεί να γίνεται να χρησιμοποιήσετε κάποιο τρίτο λογισμικό όπως το AutoHotKey (Windows) για την αντιστοίχιση των κουμπιών του πεντάλ. Το USB Overdrive μπορεί να κάνει τα ίδια σε Mac για πεντάλ USB.

Αναγνώριση ομιλίας: Αν ψάχνετε για λογισμικό αναγνώρισης εισόδου μικροφώνου ή αναγνώριση ομιλίας από κάποιο αρχείο ακουστικού σήματος και αυτόματη μετατροπή αυτών σε αρχείο κειμένου, δείτε την λίστα λογισμικών αναγνώρισης ομιλίας της αγγλικής βικιπαίδειας. επιστροφή στην κορυφή

Λειτουργεί το Audacity σε συστήματα 64-bit;
Δεν υπάρχει ειδική έκδοση για συστήματα 64-bit, αλλά κατά κανόνα θα πρέπει να λειτουργεί κανονικά, πέρα του ότι πρέπει να έχετε τους κατάλληλους οδηγούς για τις συσκευές ήχου. Επίσης, θα πρέπει να υπάρχει επαρκής μνήμη RAM για να τρέξετε το Audacity ομαλά και για να υποστηρίξετε τις μεγαλύτερες απαιτήσεις μνήμης που έχουν τα συστήματα 64-bit σε σχέση με τα συστήματα 32-bit.

Windows και Linux 64-bit
Στις εκδόσεις 64-bit των Windows XP, Windows Vista, Windows 7, Windows 8 και Linux είναι απαραίτητο να υπάρχουν οδηγοί 64-bit για τις συσκευές ήχου. Για να αναβαθμίσετε το λειτουργικό σας σύστημα από 32-bit σε 64-bit, χρειάζεστε εκτός από έναν συμβατό με τα 64-bit υπολογιστή, να αναβαθμίσετε και τους οδηγούς των συσκευών ήχου σε εκδόσεις για 64-bit.

Χρήστες που αναβαθμίζουν τα 32-bit Windows XP σε 64-bit Windows Vista ή 7 πρέπει να σιγουρευτούν ότι ο υπολογιστής τους ξεπερνάει αρκετά τις ελάχιστες απαιτήσεις για Windows του Audacity.

Mac OS X 64-bit
Το OS X 10.5 και τα νεώτερα από αυτό υποστηρίζουν τους επεξεργαστές 32-bit και 64-bit εξίσου καλά, με πολύ λίγα έως καθόλου προβλήματα με τους παρεχόμενους οδηγούς του συστήματος..

επιστροφή στην κορυφή

Υποστηρίζει το Audacity οδηγούς ASIO χαμηλής καθυστέρησης;
Οι περιορισμοί αδειών μας αποτρέπουν στο να συμπεριλάβουμε υποστήριξη για ASIO στις εκδόσεις του Audacity, αλλά γίνεται να καταρτιστεί υποστήριξη ASIO για ιδιωτική, μη διανεμητέα χρήση. Δείτε το ASIO Audio Interface στο wiki για τις λεπτομέρειες.

επιστροφή στην κορυφή

Πώς βρίσκω ποια έκδοση του Audacity έχω, και αν αυτή είναι η πιο καινούργια;
Κάνετε κλικ στο Βοήθεια > Σχετικά με το Audacity (ή στα Mac Audacity > Σχετικά με το Audacity ) για να ελέγξετε ποια έκδοση του Audacity έχετε, μετά επισκευθείτε την σελίδα των λήψεων για να δείτε τις τελευταίες εκδόσεις. Μπορείτε να γραφτείτε εδώ για να λαμβάνετε e-mail όταν βγαίνουν νέες εκδόσεις του Audacity. Κάθε φορά που ζητάτε βοήθεια ή αναφέρετε πιθανά σφάλματα, να αναφέρετε τον τριψήφιο αριθμό έκδοσης του Audacity (για παράδειγμα, 2.0.0) και το λειτουργικό σύστημα που το τρέχετε (για παράδειγμα, Windows 7 64-bit).

επιστροφή στην κορυφή

Γιατί το Audacity δεν περιλαμβάνει έναν κωδικοποιητή MP3;
Δυστυχώς, ο αλγόριθμος για την κωδικοποίηση ή την δημιουργία αρχείων MP3 ειναι πατενταρισμένος και το Audacity δεν θα μπορούσε να περιλαμβάνει έναν χωρίς να τον χρεώνει, ή αλλιώς να παραβίαζει κάποιον νόμο πνευματικής ιδιοκτησίας που ισχύει σε κάποιες χώρες.

Σαν μια μέση λύση, το Audacity έρχεται με την ικανότητα να μπορεί να χρησιμοποιήσει άλλους κωδικοποιητές MP3, τους οποίους πρέπει να κατεβάσετε ξεχωριστά. Από εσάς εξαρτάται να βεβαιωθείτε ότι ενεργείτε σύμφωνα με τους περιορισμούς που θέτουν οι αδειοδοτήσεις των κωδικοποιητών MP3.

Για να εγκαταστήσετε το LAME, δείτε "Πώς κατεβάζω και εγκαθιστώ τον κωδικοποιητή LAME MP3;".

back to top

Πώς μπορώ να βοηθήσω στην βελτίωση του Audacity;
Δείτε αυτή την σελίδα από την κεντρική ιστοσελίδα του Audacity.

επιστροφή στην κορυφή

> Επόμενο: Συχνές ερωτήσεις: Εγκατάσταση και πρόσθετα

|< Ευρετήριο συχνών ερωτήσεων